# Aurèl (Droma)

Aurèl (Aurel en francés) es una comuna dau Daufinat occitan situaa dins lo departament de Droma e la region d’Auvèrnhe-Ròse-Aups, ancianament de Ròse-Aups.

## Toponimia
### Atestacions istoricas

Las atestacions istoricas son Castrum de Aurello Aurel (1200), Capella bastide Aurellis (1576), Lous Oureaulx (1578), Aureaux (1574).

### Atestacions occitanas

F.Mistral a capturat en nòrma mistralenca una fòrma unica Aurèu per las doas comunas de Droma e de Vauclusa. Los escrichs de H.Schook son marcats per una incertitud fòrta entre Aurèl e Aurèu, entrò a capturar las doas fòrmas dins son Tresaur dau Dioàs. Lo toponim es escrich Aurèl dins la revista occitanista Pòrta d'Òc sota la pluma de C.Espinas, dau Vau de Droma. A.Boissier a de son costat transcrich lo toponim sota la fòrma patesejanta Oourel.

### Realizacion fonetica e toponim occitan

L'observacion de l'isoglòssa de tractament fonetic dau -LL- latin mòstra que la comuna es a la limita entre lo -LL- que tomba completament au nòrd mentre que se vocaliza en -U au sud. La realizacion fonetica [ɔw'ʀɛ] es predominanta en Vau de Droma ; pasmens de realizacions en [ɔw'ʀɛw] son possiblas, segon l’origina dau locutor. La realizacion fonetica dau diftong -au- es ben [ɔw], en coeréncia embe la transcripcion Oourel de Boissier e embe l'isoglòssa de realizacion dau diftong traçaa per JC.Bouvier.
Es lo nom de comuna Aurèl qu'es estat prepausat per validacion dins l'encastre dau projècte Openstreetmap-oc de la Comission Toponimica Occitana de l'IEO e dau trabalh de redaccion entamenat per l'IEO Ròse-Aups d'un diccionari daus noms de comunas de Droma. Pasmens, Aurèu representariá una fòrma alternativa legitima.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2014 | 2020 | Jean-Christophe Aubert | sense etiqueta | agricultor |
| març 2008 | 2014 | Robert Thomé | | |
| març 2001 | 2008 | Christian Gillouin | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 237, totala: 246 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 712 | 739 | 830 | 751 | 734 | 763 | 788 | 789 | 751 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 721 | 700 | 659 | 655 | 633 | 544 | 534 | 524 | 542 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 519 | 530 | 504 | 418 | 347 | 336 | 321 | 300 | 239 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 243 | 228 | 199 | 204 | 204 | 205 | 220 | 222 | 229 234 |
| 2009 | 2010 |
| 236 241 | 238 247 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias

* ↑ «Lo trabalh de recuperacion de las encontradas d’Occitània contunha». Jornalet, 30 d'octòbre de 2016.
* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.14, https://gallica.bnf.fr/ark:/12148/bpt6k392934/f100.item
* ↑ F.Mistral, Lou Tresor dóu Felibrige, T.1, A-F, Marcel Petit C.P.M., 1979, p.180, https://gallica.bnf.fr/ark:/12148/bpt6k74854/f187.item
* ↑ H.Schook, Lo Pitron, Ed. Lou Pitrou: (No.68, 1994, p.6) ; (No.75, 1995, p.5) ; (No.79, 1995, p.9) ; (No.81, 1996, p.5 e 6) ; (No.85, 1997, p.5) - tièra non exaustiva
* ↑ H.Schook, Lo Tresaur dau Dioàs, 3e tirage, Edicions Lo Pitron, 2012, p.18
* ↑ Revista Pòrta d'Òc, No.17, IEO Ròse-Aups, 1980, p.16
* ↑ A.Boissier, Poueisias dioisas. Lou Siégé de Solliens, Paris, 1879, p.11, https://gallica.bnf.fr/ark:/12148/bpt6k97610348/f13.item#
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.226
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.346